Cossovo: la OSCE e domande il rispiet des minorancis
Intant de sô visite in Cossovo l’alt comissariât pes minorancis etnichis de OSCE (Organizazion pe Sigurece e la Cooperazion in Europe) al à domandât aes autoritâts locâls il rispiet des minorancis che a vivin ta chel teritori. Lis autoritâts cossovaris a àn sigurât il lôr impegn su chest front, ma in dì di vuê lis comunitâts no albanesis a son aromai a pene tra il 8 e il 12% de popolazion totâl. La minorance plui gruesse e je chê serbe che e rapresente tra il 5 e il 6% de popolazion, po a vegnin i rom, i bosgnacs, i turcs e i goranis. La plui part dai serps e dai rom e à bandonât il Cossovo daspò dal intervent de NATO cuintri de Serbie. Cumò, denant de prospetive de indipendence dal Cossovo, ancje chei che a son restâts a riscjin di lassâ i lôr paîs par pôre di gnovis violencis de bande dai albanês.
Font: Món Divers, 16/01/08
fur_Latn fur_Latn cat_Latn